Mă așteptam la iscăleala președintelui Iohannis, de aceea am scris azi-noapte și am publicat articolul de dimineață.

Dar că o să-și pună purtătoarea de vorbe să ne spună asta, nu mi-am închipuit.

Să-ți trimiți megafoana să comunice națiunii una dintre cele mai grave și pline de consecințe decizii din ultimii ani, ca și cum era vorba de programul de vizite și mic dejunuri ale președintelui pe luna în curs, înseamnă să-ți bați joc de magistrații acestei țări, de funcția prezidențială și, în primul rând, de cetățeni.

Să nu ieși în persoană și să nu explici oamenilor, după ce ai reflectat o lună, de ce iei această hotărâre, înseamnă trufie și inepție – de vreme ce unicul argument recitat de purtătoare a fost „Hotărârile CCR sunt obligatorii”, de ce a mai „cugetat” președintele o lună, de ce nu a revocat-o imediat pe Kovesi?

Și-a făcut probabil socoteala domnul președinte-candidat că dacă nu se arată, pierde mai puține voturi.

Ceea ce indică o inteligență de nivelul struțului care își ascunde capul în nisip.